Борис Младенов-Young
Старее милата ми, кротко страда…

chitanka.info

Старее милата ми, кротко страда —

годините май много й тежат.

И болести я мъчат без пощада —

износена е крехката й плът.

А аз, макар да съм по-стар от нея,

стоически понасям старостта,

с проблемите й болестни живея,

кураж й вдъхвам, с думи я теша.

И в спомен мил унесен виждам ясно

след сватбата момичето прекрасно

в онази нощ, останали сами…

И вечна благодарност в мен прелива

към таз, която, нежна и свенлива,

моминството си с обич ми дари!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.